
DR.30.10.2018                                                                                                                            119                   

 
Dato’ Sri Haji Tajuddin bin Abdul Rahman [Pasir Salak]: Menteri ini belajar apa 

hari itu?  

Dr. Maszlee bin Malik: Tuan Yang di-Pertua, terima kasih.  

Dato’ Sri Haji Tajuddin bin Abdul Rahman [Pasir Salak]: Cakap banyak.  

Dr. Maszlee bin Malik: Terima kasih Yang Berhormat Johor Bahru kerana 
keprihatinan atas tugas guru.  

Dato’ Sri Haji Tajuddin bin Abdul Rahman [Pasir Salak]: Belajar apa dulu, 
Menteri? 

Dr. Maszlee bin Malik: Kerajaan Pakatan Harapan sangat mengambil berat 
mengenai isu ini dan KPM telah menubuhkan satu jawatankuasa mengkaji beban guru yang 
bertujuan untuk menangani isu beban tugas dan tanggungjawab guru. Salah satu peranan 
jawatankuasa ini ialah untuk mengkaji isu beban guru yang berpunca daripada pertindihan 
proses kerja, sistem dan penggunaan borang yang tidak berkaitan dengan tugas guru. Dalam 
usaha untuk menangani isu ini, peranan Kesatuan Perkhidmatan Perguruan Kebangsaan 
Malaysia (NUTP), Majlis Pengetua dan Guru Besar, Jabatan Pendidikan Negeri dan 
bahagian-bahagian lain di KPM turut dilibatkan agar strategi dan pelan tindakan untuk 
menangani isu ini dapat dilaksanakan secara bersepadu.  

Jawatankuasa ini telah bersidang sebanyak empat kali dan akan mencadangkan 
perubahan besar, terutamanya pemansuhan semua borang yang tidak perlu diisi oleh guru 
dalam masa yang terdekat ini. Ini semua selari dengan hala tuju baharu KPM untuk 
memastikan guru mempunyai lebih banyak masa untuk berinteraksi dan mengajar daripada 
mengisi borang dan membuat kertas kerja. Ini akan bermula pada tahun 2019... [Tepuk]  

Kualiti pendidikan awal kanak-kanak. Buat pengetahuan Yang Berhormat Tampin, 
KPM tidak membezakan pendidikan pra-sekolah dari aspek kualiti sama ada di bandar 
ataupun di luar bandar. Data menunjukkan terdapat sebanyak 6,140 institusi yang 
menawarkan pendidikan pra-sekolah iaitu 1,507 buah di bandar dan 4,633 buah di luar 
bandar. Berdasarkan data tersebut, sebanyak 75.5 peratus institusi daripada keseluruhan 
institusi menawarkan pendidikan pra-sekolah KPM di luar bandar. Manakala sebanyak 70.2 
peratus kelas adalah terletak di kawasan luar bandar.  

Tahfiz dan sekolah mubaligh. Tuan Yang di-Pertua, bagi menjawab perbahasan 
Yang Berhormat Hulu Selangor mengenai bantuan silibus dan model akademik untuk sekolah 
tahfiz dan sekolah mubaligh, ketika ini silibus dan model akademik yang digunakan oleh 
sekolah-sekolah tahfiz yang berdaftar dengan KPM adalah mengikut kurikulum yang dibina 
oleh KPM, manakala kelayakan akademik murid juga adalah selaras dengan mana-mana 
murid arus perdana. Mereka juga layak untuk melanjutkan pelajaran ke institut pengajian 
tinggi. Bagi sekolah tahfiz ataupun sekolah agama rakyat yang tidak berdaftar, KPM sangat 
menggalakkan supaya mereka mendaftar dan menggunakan silibus yang telah disediakan 
oleh kementerian.  

■2030 

Ini kerana dengan pelarasan dan pantauan pihak kementerian, kami akan dapat 
memastikan kualiti guru-guru yang ditempatkan di sekolah-sekolah tersebut. Andai enggan 
untuk mendaftar sekalipun, KPM mencadangkan kepada pusat-pusat tahfiz swasta untuk 
menghantar anak-anak tahfiz mereka ke sekolah kebangsaan pada waktu jam persekolahan. 
Selepas waktu jam persekolahan, mereka bebas untuk kembali ke pusat tahfiz masing-
masing untuk meneruskan aktiviti hafalan dan juga aktiviti keagamaan.  

Walau bagaimanapun, bagi memantapkan lagi silibus di sekolah tahfiz yang tidak 
berdaftar dengan KPM, satu perbincangan dengan Jabatan Kemajuan Islam Malaysia 
(JAKIM) telah diadakan pada 26 Oktober 2018. Satu jawatankuasa khas telah dicadangkan 
bagi membincangkan silibus yang sesuai yang mempunyai pelbagai bentuk kurikulum untuk 
diselaraskan. Draf cadangan silibus yang sesuai akan disediakan dalam masa yang terdekat.   

Pihak KPM juga melakukan intervensi dengan menawarkan kursus-kursus 
kemahiran melalui kolej-kolej komuniti milik KPM. Diharapkan agar para pelajar tahfiz yang 
mengikut kursus di kolej komuniti akan dilengkapkan dengan ilmu kemahiran yang diperlukan 
untuk kehidupan duniawi mereka. Murid daripada sekolah mubaligh pula sama ada yang 
berstatus sekolah kerajaan dan sekolah bantuan kerajaan pula sememangnya mengikuti 
silibus dan kurikulum yang sama dengan murid arus perdana. Maka tidak ada masalah 



Dato' Sri Haji Tajuddin bin Abdul Rahman [Pasir Salak]: Menteri ini belajar apa. hari itu?. Dr. Maszlee bin Malik: Tuan Yang di-Pertua, terima kasih. Dato' Sri Haji Tajuddin bin Abdul Rahman [Pasir Salak]: Cakap banyak. Dr. Maszlee bin Malik: Terima kasih Yang Berhormat Johor Bahru kerana keprihatinan atas tugas guru. Dato' Sri Haji Tajuddin bin Abdul Rahman [Pasir Salak]: Belajar apa dulu, Menteri?. Dr. Maszlee bin Malik: Kerajaan Pakatan Harapan sangat mengambil berat mengenai isu ini dan KPM telah menubuhkan satu jawatankuasa mengkaji beban guru yang bertujuan untuk menangani isu beban tugas dan tanggungjawab guru. Salah satu peranan jawatankuasa ini ialah untuk mengkaji isu beban guru yang berpunca daripada pertindihan proses kerja, sistem dan penggunaan borang yang tidak berkaitan dengan tugas guru. Dalam usaha untuk menangani isu ini, peranan Kesatuan Perkhidmatan Perguruan Kebangsaan Malaysia (NUTP), Majlis Pengetua dan Guru Besar, Jabatan Pendidikan Negeri dan bahagian-bahagian lain di KPM turut dilibatkan agar strategi dan pelan tindakan untuk menangani isu ini dapat dilaksanakan secara bersepadu. Jawatankuasa ini telah bersidang sebanyak empat kali dan akan mencadangkan perubahan besar, terutamanya pemansuhan semua borang yang tidak perlu diisi oleh guru dalam masa yang terdekat ini. Ini semua selari dengan hala tuju baharu KPM untuk memastikan guru mempunyai lebih banyak masa untuk berinteraksi dan mengajar daripada mengisi borang dan membuat kertas kerja. Ini akan bermula pada tahun 2019... [Tepuk]. Kualiti pendidikan awal kanak-kanak. Buat pengetahuan Yang Berhormat Tampin, KPM tidak membezakan pendidikan pra-sekolah dari aspek kualiti sama ada di bandar ataupun di luar bandar. Data menunjukkan terdapat sebanyak 6,140 institusi yang menawarkan pendidikan pra-sekolah iaitu 1,507 buah di bandar dan 4,633 buah di luar bandar. Berdasarkan data tersebut, sebanyak 75.5 peratus institusi daripada keseluruhan institusi menawarkan pendidikan pra-sekolah KPM di luar bandar. Manakala sebanyak 70.2 peratus kelas adalah terletak di kawasan luar bandar. Tahfiz dan sekolah mubaligh. Tuan Yang di-Pertua, bagi menjawab perbahasan Yang Berhormat Hulu Selangor mengenai bantuan silibus dan model akademik untuk sekolah tahfiz dan sekolah mubaligh, ketika ini silibus dan model akademik yang digunakan oleh sekolah-sekolah tahfiz yang berdaftar dengan KPM adalah mengikut kurikulum yang dibina oleh KPM, manakala kelayakan akademik murid juga adalah selaras dengan mana-mana murid arus perdana. Mereka juga layak untuk melanjutkan pelajaran ke institut pengajian tinggi. Bagi sekolah tahfiz ataupun sekolah agama rakyat yang tidak berdaftar, KPM sangat menggalakkan supaya mereka mendaftar dan menggunakan silibus yang telah disediakan oleh kementerian. #2030. Ini kerana dengan pelarasan dan pantauan pihak kementerian, kami akan dapat memastikan kualiti guru-guru yang ditempatkan di sekolah-sekolah tersebut. Andai enggan untuk mendaftar sekalipun, KPM mencadangkan kepada pusat-pusat tahfiz swasta untuk menghantar anak-anak tahfiz mereka ke sekolah kebangsaan pada waktu jam persekolahan. Selepas waktu jam persekolahan, mereka bebas untuk kembali ke pusat tahfiz masing- masing untuk meneruskan aktiviti hafalan dan juga aktiviti keagamaan. Walau bagaimanapun, bagi memantapkan lagi silibus di sekolah tahfiz yang tidak berdaftar dengan KPM, satu perbincangan dengan Jabatan Kemajuan Islam Malaysia (JAKIM) telah diadakan pada 26 Oktober 2018. Satu jawatankuasa khas telah dicadangkan bagi membincangkan silibus yang sesuai yang mempunyai pelbagai bentuk kurikulum untuk diselaraskan. Draf cadangan silibus yang sesuai akan disediakan dalam masa yang terdekat. Pihak KPM juga melakukan intervensi dengan menawarkan kursus-kursus kemahiran melalui kolej-kolej komuniti milik KPM. Diharapkan agar para pelajar tahfiz yang mengikut kursus di kolej komuniti akan dilengkapkan dengan ilmu kemahiran yang diperlukan untuk kehidupan duniawi mereka. Murid daripada sekolah mubaligh pula sama ada yang berstatus sekolah kerajaan dan sekolah bantuan kerajaan pula sememangnya mengikuti silibus dan kurikulum yang sama dengan murid arus perdana. Maka tidak ada masalah.